**ОБАВЕЗНЕ ВАННАСТАВНЕ АКТИВНОСТИ**

**Додатни рад**

**Циљ** додатнога рада је да омогући обдареним ученицима да прошире и да продубе своја знања и вештине из неких наставних области и предмета у складу са својим интересовањима, способностима и склоностима, као и да подстичне ученике на самостални рад, развој логичког, стваралачког и критичког мишљења и да допринесе њиховом оспособљавању за даље самообразовање.

**Садржаји** додатног рада полазе од редовног плана и програма, али се проширују, продубљују и допуњују новим садржајима, одређених наука, и као такви важе само за ученике обухваћене овим обликом рада.

Додатним радом треба обухватити ученике који постижу изузетне резултате у савлађивању садржаја програма, који показују интересовање за проширивање и продубљивање анања и вештине, који су талентовани.

Један ученик се може укључити у додатни рад само из једне наставне области. Уколико ученик постиже изузетне резултате из више сродних области, може бити укључен у додатни рад из два предмета.

Разредни старешина, предметни наставник, педагошко-психолошка служба школе, одељењска заједница ученика, предлажу ученика за укључивање у додатни рад.

Програм додатног рада треба планирати и организовати у оквиру распореда часова. Часови могу да трају краће или дуже од 60 минута.

Додатни рад треба организовати након завршетка редовне наставе, око 14.00.

**Припремна и допунска настава**

Припремни рад се остварује за ученике који полажу разредни или поправни испит и за ванредне ученике. допунски рад се организије за ученике који стално или повремено заостају у савлађивању образовно-васпитних садржаја у редовној настави.

**Циљ о**могућавање ученицима који заостају у савлађивању образовно-васпитних садржаја да се лакше укључују у редовни васпитно-образовни процес.

Садржаји су идентични прописаном наставном плану и програму. Пре издвајања ученика за допунски рад треба утврдити узроке и тешкоће које ученици имају у савлађивању градива. Идентификовање ученика обавља психолог, предметни професор, одељењски старешина и родитељ.

Допунским радом се обухватају:

* ученици који су похађали наставу у иностранству,
* ученицикоји због болести, породичних и других оправданих разлога дуже одсуствовали са наставе,
* ученицикоји стално заостају и тешко савлађују наставно градиво,
* ученицикоји у току наставне године више пута узастопно добијају негативну оцену.

Допунски рад треба организовати у току читаве наставне године, с тим да за неке групе ученика траје дуже или краће време, што зависи од узрока заостајања и потребног времена за савлађивање садржаја програма.

Припремни рад организује се у јунском и августовском испитном року.

**Друштвено-користан рад**

**Циљ** друштвено-корисног рада је да васпитава ученике да добровољним радом самостално и у оквиру друштвено-организованих активности у слободном времену, доприносе стварању и унапређењу услова живота и рада људи у ужој и широј друштвеној заједници.

*Садржај и облици рада:*

Одржавање школског простора: уређење учионица, уређење заједничких просторија (хол, степениште, терен за физичко васпитање), неговање зеленила у згради и ван ње. Услужне делатности: дежурство у школи приликом појединих акција и приредби.

Хуманитарне и друге активности: добровољно давање крви, сакупљање књига за школску библиотеку, акције сакупљања добровољног новчаног и других прилога за оболеле, пострадале, избеглице, сакупљање секундарних сировина (стара хартија, флаше, пластични затварачи).

**Факултативне ваннаставне активности**

Друштвене и слободне активности ученика

Заједнице ученика су обавезни облици друштвеног ангажовања ученика док се за рад у друштвеним организацијама и слободним активностим ученици опредељују на основу својих интересовања.

***Заједница ученика-Ученички парламент***

Заједнице ученика треба да доприносе реализацији програма васпитно-образовног рада и да омогуће ученицима да се организовано укључе у живот и рад школе.

Заједнице ученика се оснивају као одељењске, разредне и школске. Заједнице ученика омогућују ученицима да учествују у одлучивању о питањима из живота и рада школе, обезбеђују ученицима да самостално доносе програме својих колектива.

Заједницу ученика школе чине сви ученици организовани у одељењске заједнице.

Ученички парламент чине по два представника сваког одељења у школи .Избор нових чланова обавиће се током првог полугођа. Оформиће се и активирати рад тима за подршку клубу парламентараца који чине заинтересовани наставници. Најважнија питања којима ће се бавити ученички парламент су:

-организовање и учешће у спортским и другим манифестацијама у школи

-односи и сарадња ученика и обавештавање ученика о значајним питањима за њихово школовање.

***Одељењске заједнице***

Одељењску заједницу ученика чине сви ученици једног одељења. Оне се конституишу на почетку школске године избором руководства и договором о програму рада.

У одељењској заједници ученици остварују своја права и дужности непосредним учешћем у разним активностима на савлађивању програма васпитно-образовног рада и активностима у слободном времену, договарањем и одлучивањем о питањима заначајним за појединце и одељења. Одељењска заједница ученика сваког одељења доноси програм и правила рада који су сатсатвни део овог Програма рада.

***Разредне заједнице***

Формирају се у оквиру једног разреда како би се остварила сарадња и повезивање ученика једне генерације.

У оквиру разредне заједнице покреће се и координирају заједничке акције и иницијативе на основу генерације које могу бити усмерене према органима управљања и стручним органима школе, на плану заједничке реализације садржаја по појединим подручјима рада одељењских заједница.

Разредне заједнице не бирају посебно руководство. Заједничке акције координирају председници одбора одељењских заједница.

***Обогаћени једносменски рад***

Како је школа укључена у пројекат „Обогаћени једносменски рад“ за наредну школску годину, сви ресурси и све активности које су њом планиране биће усмерене на пружање додатне образовно- васпитне подршке ученицима, непосредно и на даљину. То подразумева следеће активности: постизање бољих образовних постигнућа ученика ( додатна и допунска настава, пре свега из стручних предмета грађевинске и геодетске струке), методе и технике успешног учења ( наставници грађанског васпитања), радионице превенције вируса COVID 19 ( наставници грађанског васпитања) и улепшавање школског окружења ( смер пејзажна архитектура, група до 10 ученика).

**ПОНЕДЕЉАК**

12.30 – 13.00 Радионице превенције вируса COVID 19-1 час

13.00 - 14.00 Улепшавање школског окружења ( смер пејзажна архитектура) – 2 часа

**УТОРАК**

12.30 – 13.00 Постизање бољих образовних постигнућа ученика – 1 час

13.00 – 14.00 Улепшавање школског окружења ( смер пејзажна архитектура) - 2 часа

**СРЕДА**

12.30 – 13.00 Постизање бољих образовних постигнућа ученика – 1 час

**ЧЕТВРТАК**

12.30 – 13.00Методе и технике успешног учења- 1 час

12.30 – 13.00 Постизање бољих образовних постигнућа ученика – 1 час

**ПЕТАК**

12.30 – 13.00 Радионице превенције вируса COVID 19 – 1 час

13.00 – 14.00 Постизање бољих образовних постигнућа ученика – 2 часа

***Ученичка задруга***

**Назив ученичке задруге:** Ученичка задруга „Неимар“ Грађевинска техничка школа „Неимар“

**Датум регистрације ученичке задруге у АПР-у:** 11.12.2019.године

**Директор ученичке задруге:** Зоран Никодијевић

**Педагошки руководилац ученичке задруге:** Љиљана Младеновић

**Претежна делатност ученичке задруге:** 2369- Производња осталих производа од бетона, гипса и цемента 16.29 Производња производа од дрвета, прућа и сламе

**Секције ученичке задруге:**

* Производна секција производа од гипса и цемента
* Производна секција производа од дрвета, сламе и прућа
* Еколошко-рециклажна секција

**Укупан број задругара:**

* **број ученика задругара: 95**
* **број наставника задругара: 13**
* **број родитеља задругара: 30**
* **број осталих задругара: 5**

**Компетенције које развија:**

**-** Развијање потенцијала и радних навика ученика

-Развијање предузетничких компетенција и предузетничког духа задругара

-Јачање мотивација за производним и радним процесима,

-Јачање самопоуздања и свести о властитим интересовањима и могућностима

-Менторски рад наставника

-Развој вештина, способности ученика и чланова задруге

- Примена стеченог знања

- Продуктиван живот у заједници који подразумев тимски рад и комуникацију

- Спремност на деловање и предузимљивост

- Позитиван став према учењу и откривању нових садржаја

- Развијање критичког мишљења

**4.12. ПРЕГЛЕД СЕКЦИЈА И ГОДИШЊИ ФОНД ЧАСОВА**

|  |  |  |  |
| --- | --- | --- | --- |
| **Ред. бр.** | **Назив секције** | **Фонд час.** | **Задужен за организацију** |
| 1. | Ликовна секција | 70 | Никола Вучковић |
| 2. | Фото секција | 70 | Милош Ђорић |
| 3. | Драмска секција | 70 | Снежана Лазић |
| 4. | Макетарска секција | 70 | Љиљана Младеновић, Звездан Стипсић |
| **Спортске секције, тек по завршетку пандемије** | | | |
| 1. | Фудбалска секција | 70 | Славица Марјановић |
| 2. | Кошарка | 70 | Јован Јовановић |
| 3. | Одбојка | 70 | Јован Јовановић |
| 4. | Шах | 70 | Никола Чолић |
| 5. | Стони тенис | 70 | Славица Марјановић |